C 44/7

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatul (2) și alineatul (3) din Regulamentul delegat (UE) 2019/33 al Comisiei.

(2020/C 44/06)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 (1) al Comisiei.

COMUNICARE PRIVIND APROBAREA UNEI MODIFICĂRI STANDARD

„Coteaux de l’Aubance”

PDO-FR-A0149-AM02

Data comunicării: 12 noiembrie 2019

DESCRIEREA ȘI MOTIVELE MODIFICĂRII APROBATE

1. Arealul geografic

Arealul geografic se modifică după cum urmează: „Toate etapele producției se desfășoară în arealul geografic al cărui perimetru cuprinde teritoriul următoarelor comune din departamentul Maine-et-Loire, pe baza Codului Geografic Oficial din 2018: Brissac Loire Aubance (foste teritorii ale comunelor delegate Brissac-Quincé, Saint-Saturnin-sur-Loire și Vauchrétien), Denée, Les Garennes sur Loire (foste teritorii ale comunelor delegate Juigné-sur-Loire și Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Documentele cartografice care reprezintă arealul geografic pot fi consultate pe site-ul Institutului Național pentru origine și calitate (Institut national de l’origine et de la qualité).”

Modificări de redactare: noua listă a entităților administrative ține seama de fuziuni sau de alte modificări efectuate prin zonarea administrativă, intervenite după aprobarea caietului de sarcini. Pentru a se spori securitatea juridică, această listă este raportată la versiunea în vigoare a Codului Geografic Oficial, editat în fiecare an de INSEE. Perimetrul arealului geografic rămâne strict identic.

În sfârșit, se menționează punerea la dispoziție, pe site-ul INAO, a documentelor cartografice care reprezintă arealul geografic, pentru o mai bună informare a publicului.

Punctul 6 din documentul unic, referitor la arealul geografic, se modifică în consecință.

2. Zona situată în imediata vecinătate

La capitolul I secțiunea IV punctul 3, lista comunelor se înlocuiește cu:

„Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Blaison-Saint-Sulpice (foste teritorii ale comunelor delegate Blaison-Gohier și Saint-Sulpice), Bouchemaine, Brissac Loire Aubance (foste teritorii ale comunelor delegate Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne și Saulgé-l’Hôpital), Chalonnes-sur-Loire, Chaudefonds-sur-Layon, Chemillé-en-Anjou (foste teritorii ale comunelor delegate Chanzeaux și Valanjou), Doué-en-Anjou (fost teritoriu al comunei delegate Brigné), Gennes-Val-de-Loire (foste teritorii ale comunelor delegate Chênehutte-Trêves-Cunault, Gennes, Grézillé, Saint-Georges-des-Sept-Voies și Le Thoureil), Lys-Haut-Layon (foste teritorii ale comunei delegate Tigné), Parnay, Rochefort-sur-Loire, Sainte-Gemmes-sur-Loire, Savennières, Terranjou (foste teritorii ale comunelor delegate Chavagnes, Martigné-Briand și Notre-Dame-d’Allençon), Tuffalun (foste teritorii ale comunelor delegate Ambillou-Château, Louerre și Noyant-la-Plaine), Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay).”

Astfel, se poate ține seama de diferitele fuziuni între comune care au intervenit de la ultima versiune a caietului de sarcini. Perimetrul zonei situate în imediata vecinătate rămâne strict identic.

Punctul 9 din documentul unic, referitor la condițiile suplimentare, se modifică în consecință.

3. Dispoziție privind agromediul

La capitolul I secțiunea VI punctul 2 se adaugă următorul text: „Între rânduri este obligatoriu un strat vegetal controlat, spontan sau semănat; în absența acestui strat vegetal, operatorul desfășoară lucrări de pregătire a solului pentru a controla vegetația spontană sau justifică utilizarea unor produse pentru controlul biologic aprobate de autoritățile publice din sectorul viticulturii. În cazul în care pe o parcelă se folosesc erbicide pentru controlul biologic, se interzice utilizarea altor erbicide.”

Această modificare vine odată cu evoluția actuală a practicilor operatorilor în favoarea agroecologiei în toată podgoria Anjou. Modificarea reflectă luarea în considerare din ce în ce mai mult a preocupărilor legate de mediu în procedurile tehnice. Favorizând prezența unui strat vegetal sau realizarea unei pliviri mecanice sau utilizarea unor produse pentru controlul biologic, modificarea determină reducerea utilizării erbicidelor chimice. Această reducere a erbicidelor trebuie să permită consolidarea protecției solurilor viticole și conservarea funcțiilor naturale ale acestora (fertilitate, biodiversitate, epurare biologică), ceea ce contribuie la calitatea și autenticitatea vinurilor și consolidează ideea de teritoriu.

Documentul unic nu este vizat de această modificare.

4. Lansarea culesului

La capitolul I secțiunea VII punctul 1, se elimină propoziția „Data de începere a culesului este fixată în conformitate cu dispozițiile articolului D. 645-6 din Codul rural și al pescuitului maritim.”.

Nu mai este necesară stabilirea unei date pentru începerea culesului, întrucât operatorii dispun în prezent de o gamă largă de instrumente care le permit să evalueze cât mai corect gradul de coacere a strugurilor. Fiecare operator deține o serie de dispozitive și echipamente, atât personale, cât și colective, care permit determinarea cu precizie a datei optime de inițiere a recoltării fiecărei parcele, în funcție de obiectivele de producție.

Documentul unic nu este vizat de această modificare.

5. Tăria alcoolică naturală minimă în volume

La secțiunea VI punctul 2 litera (b) se adaugă următoarea frază: „Vinurile care pot purta mențiunea «selecție de boabe nobile» au o tărie alcoolică naturală minimă în volume de 19 %.”

Scopul modificării este de a pune în concordanță în caietul de sarcini tăria alcoolică naturală minimă în volume, care nu figura în caietul de sarcini, cu nivelul conținutului de zaharuri (323 g în cazul mențiunii „selecție de boabe nobile”).

Documentul unic nu este vizat de această modificare.

6. Capacitatea de vinificare

La capitolul I secțiunea IX punctul 1 litera (c), propoziția: „Orice operator dispune de o capacitate de vinificare cu cel puțin 1,4 ori mai mare decât randamentul mediu al exploatației din ultimii cinci ani.” se înlocuiește cu propoziția: „Orice operator dispune de o capacitate de vinificare cu cel puțin 1,4 ori mai mare decât volumul mediu vinificat în ultimii cinci ani.”

În caietul de sarcini, s-a făcut referire nu la o capacitate volumetrică (exprimată în hl sau m3), ci la un randament, adică la un volum al recoltei împărțit la suprafața de producție (exprimat, de exemplu, în hl/ha). Modificarea propusă permite remedierea acestei neconcordanțe în ceea ce privește cantitățile, fără nicio modificare de fond (minimul este fixat tot la de 1,4 ori volumul mediu vinificat de exploatație în anii precedenți).

Documentul unic nu este vizat de această modificare.

7. Circulația vinurilor

Se elimină capitolul I secțiunea IX punctul 5 litera (b), privind data introducerii în circulație a vinurilor între antrepozitarii autorizați.

Documentul unic nu este vizat de această modificare.

8. Legătura cu arealul geografic

Legătura a fost revizuită pentru a actualiza numărul de comune vizate (7 în loc de 10). La punctul privind legătura s-a specificat că temperaturile medii sunt temperaturi anuale.

Punctul 8 din documentul unic, referitor la legătură, se modifică în consecință.

9. Măsură tranzitorie

Măsura tranzitorie prevăzută la secțiunea XI punctul 1 din caietul de sarcini este eliminată, deoarece a ajuns la scadență în 2012.

Documentul unic nu este vizat de această modificare.

10. Măsură tranzitorie

În capitolul I secțiunea XI, se adaugă „Dispozițiile referitoare la obligația de a avea un strat vegetal controlat, spontan sau semănat între rânduri sau, în absența acestui strat vegetal, obligația operatorului de a desfășura lucrări de pregătire a solului sau de a utiliza produse pentru controlul biologic în scopul de a controla vegetația spontană nu se aplică în cazul parcelelor viticole deja plantate la data aprobării prezentului caiet de sarcini care au o distanță între rânduri de maximum 1,70 m.”

Măsura tranzitorie permite să nu se penalizeze parcelele cu viță-de-vie deja plantate, al căror management actual nu este adaptat la dispozițiile privind agromediul. În cazul plantațiilor de viță de vie cu densitate mare, caracterizate de o distanță între rânduri de maximum 1,70 metri, menținerea unui strat de iarbă permanent sau desfășurarea unor lucrări de pregătire a solului poate cauza probleme tehnice (mecanizare, echipamente, unelte). În ceea ce privește vița-de-vie joasă, stratul de iarbă sporește, de asemenea, riscul înghețurilor de primăvară. În plus, prezența unui strat vegetal are un impact cu atât mai mare asupra aprovizionării cu apă a viței-de-vie cu cât densitatea de plantare este mai mare. În schimb, plantațiile de viță-de-vie care vor fi plantate după aprobarea caietului de sarcini vor trebui să respecte, în deplină cunoștință de cauză, dispozițiile privind agromediul introduse, indiferent de densitatea lor și de distanța dintre rânduri.

Măsurile tranzitorii ajunse la scadență au fost eliminate.

Documentul unic nu este vizat de această modificare.

11. Ținerea registrelor

La capitolul II secțiunea II punctul 3, cuvântul „potențial” se înlocuiește cu „natural”.

Pentru consecvență cu termenii utilizați în toate caietele de sarcini din zona Anjou-Saumur, formularea „tărie alcoolică naturală în volume” înlocuiește expresiile „titru potențial” sau „grad”. Modificările îmbunătățesc lizibilitatea acestor caiete de sarcini. Armonizarea dispozițiilor privind ținerea registrelor este menită să faciliteze elaborarea planului de inspecție și controlul respectivelor registre.

Documentul unic nu este vizat de această modificare.

12. Principalele aspecte care trebuie controlate

Capitolul 3 a fost revizuit pentru a se asigura consecvența în redactarea principalelor aspecte care trebuie controlate în caietele de sarcini din zona Anjou-Saumur.

Documentul unic nu este vizat de această modificare.

DOCUMENT UNIC

1. Denumirea produsului

Coteaux de l’Aubance

2. Tipul de indicație geografică

DOP - Denumire de origine protejată

3. Categoriile de produse vitivinicole

1. Vin

4. Descrierea vinului (vinurilor)

Vinuri albe liniștite, cu zaharuri reziduale, obținute din struguri recoltați supracopți. Armonioase, aceste vinuri dezvoltă arome de fructe albe și citrice, parfumuri florale și arome de fructe supracoapte - aceeași armonie la degustare (bogăție în ceea ce privește zaharurile, aciditatea, structura). Învechirea sporește finețea și complexitatea acestor vinuri.

Vinurile prezintă:

O tărie alcoolică naturală minimă în volume de 14 %.

Pentru a beneficia de mențiunea „sélection de grains nobles”, o tărie alcoolică naturală minimă în volume de 19 %.

Un conținut de zaharuri fermentabile (glucoză + fructoză), după fermentare, de minimum 34 g/l.

Conținutul de aciditate totală și conținutul total de dioxid de sulf sunt cele prevăzute de legislația UE.

Tăria alcoolică dobândită minimă (% din volume) este de 10, cu excepția vinurilor cu tărie alcoolică naturală în volume mai mică de 18 %, în cazul cărora tăria alcoolică dobândită minimă este de 11.

CARACTERISTICI ANALITICE GENERALE Tăria alcoolică totală maximă (% din volume) Tăria alcoolică dobândită minimă (% din volume) Aciditatea totală minimă Aciditatea volatilă maximă (în miliechivalenți per litru) 25 Conținutul maxim total de dioxid de sulf (în miligrame per litru)

5. Practici vitivinicole

a. Practici oenologice esențiale

Practică oenologică specifică

Îmbogățirea este autorizată în conformitate cu normele prevăzute în caietul de sarcini.

Utilizarea de bucăți de lemn este interzisă.

Vinurile sunt învechite în condițiile prevăzute în caietul de sarcini.

În afara dispozițiilor sus-menționate, vinurile trebuie să respecte, în ceea ce privește practicile oenologice, obligațiile existente la nivelul UE și în Codul rural și al pescuitului maritim.

Densitate

Practică de cultivare

Vița-de-vie prezintă o densitate minimă de plantare de 4 000 de butuci/ha. Distanța dintre rânduri nu poate fi mai mare de 2,50 m, iar distanța dintre butucii de pe același rând nu poate fi mai mică de 1 m. Parcelele de viță-de-vie cu o densitate de plantare mai mică de 4 000 de butuci/ha, dar de minimum 3 300 de butuci/ha beneficiază, pentru recoltare produsă pe aceste terenuri, de dreptul de utilizare a DOC, sub rezerva respectării dispozițiilor referitoare la utilizarea spalierelor și înălțimea frunzișului prevăzute în caietul de sarcini. Aceste parcele cu viță-de-vie nu pot avea o distanță între rânduri de peste 3 m și o distanță între butucii de pe același rând mai mică de 1 m.

Tăierea și ridicarea pe spalier a viței de vie

Practică de cultivare

Vița-de-vie este tăiată până cel târziu la data de 30 aprilie, cu tăiere mixtă, la maximum 12 ochi per butuc și la maximum 4 ochi per coardă de rod.

Înălțimea frunzișului ridicat pe spalier este cel puțin egală cu de 0,6 ori distanța dintre rânduri și este măsurată între limita inferioară a frunzișului, stabilită la cel puțin 0,40 m deasupra solului, și limita superioară de tăiere, stabilită la cel puțin 0,20 m deasupra firului superior al spalierului.

În plus, parcelele de viță-de-vie cu o densitate de plantare mai mică de 4 000 de butuci per hectar, dar de minimum 3 300 de butuci per hectar fac obiectul următoarelor norme privind utilizarea spalierelor: înălțimea minimă a stâlpilor deasupra solului este de 1,90 metri; spalierele includ 4 niveluri de fire; înălțimea minimă a firului superior este de 1,85 metri deasupra solului.

Irigare

Practică de cultivare

Irigarea este interzisă

Recoltare

Practică de cultivare

Vinurile sunt obținute din struguri recoltați supracopți. Vinurile care pot beneficia de mențiunea „sélection de grains nobles” prezintă, în plus, o concentrare pe butuc prin acțiunea mucegaiului nobil.

Recoltarea strugurilor se face manual, prin selecții succesive.

b. Randamente maxime

40 de hectolitri per hectar

6. Arealul geografic delimitat

Toate etapele producției se desfășoară în arealul geografic delimitat, al cărui perimetru cuprinde teritoriile următoarelor comune din departamentul Maine-et-Loire, pe baza Codului Geografic Oficial din 2018: Brissac Loire Aubance (foste teritorii ale comunelor delegate Brissac-Quincé, Saint-Saturnin-sur-Loire și Vauchrétien), Denée, Les Garennes sur Loire (foste teritorii ale comunelor delegate Juigné-sur-Loire și Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Documentele cartografice care reprezintă arealul geografic pot fi consultate pe site-ul Institutului Național pentru origine și calitate.

7. Soiurile de struguri de vin principale

Chenin B

8. Descrierea legăturii (legăturilor)

1. Informații privind arealul geografic

a) Descrierea factorilor naturali care contribuie la legătură

Arealul geografic este caracterizat de un peisaj alcătuit din numeroși versanți mici, puțin abrupți, cu grade diferite de expunere, ale căror altitudini variază între 50 și 90 metri, la sud-vest de orașul Angers. Din 2018, arealul se întinde pe teritoriul a 7 comune și este delimitat, la vest, de gura de vărsare a râului Aubance în Loara, la est, de un podiș din cretacic la marginea bazinului parizian, la nord, de cursul Loarei și, la sud, de pădurile Brissac și Beaulieu.

Aubance este un afluent mic al Loarei, care este emblematic pentru această zonă geografică și care curge către nord, de la izvor până în comuna Brisac-Quincé, comună celebră grație castelului său din secolul al XVI-lea. Ulterior, Aubance se orientează către nord-vest până în comuna Mûrs-Erigné, apoi cursul său devine paralel cu cel al Loarei la sud-vest de orașul Angers.

Solurile, dezvoltate pe substratul cu șisturi sau șisturi și gresii al Masivului Armorican, care este un podiș ce coboară în pantă ușoară către Loara, sunt de cele mai multe ori de mică adâncime, cu un comportament termic bun și caracterizate de rezerve reduse de apă. În partea de vest a arealului geografic se acumulează, punctual, filoane provenite din formațiuni eruptive acide (riolit) sau bazice (spilit) care dau naștere unor soluri foarte pietroase. Comunele situate în nordul arealului geografic au particularitatea de a fi așezate pe formațiuni șistoase de ardezie. Acestea au fost exploatate timp de mai multe secole pentru construirea zidurilor și acoperișurilor caselor, pentru realizarea podelelor și chiar și pentru fabricarea de articole de mobilier, cum ar fi chiuvete, mese sau scări, afirmându-se, astfel, unicitatea acestui teritoriu. Aceste elemente sunt foarte pregnant prezente în peisaj și sunt implicate în afirmarea identității podgoriei.

Arealul geografic este o enclavă slab irigată, cu efect de fœhn, protejată de umiditatea oceanică, datorită versanților mai înalți din Choletais și Mauges. Precipitațiile anuale sunt de ordinul a 585 de milimetri, în timp ce în Choletais acestea ajung la aproximativ 800 de milimetri. Valorile înregistrate la Brisac-Quincé sunt cele mai scăzute de la stațiile meteorologice din departamentul Maine-et-Loire. De asemenea, în ceea ce privește precipitațiile înregistrate în timpul ciclului vegetativ, se constată o diferență de aproximativ 100 de milimetri față de restul departamentului. Temperaturile medii anuale sunt relativ ridicate (aproximativ 12 °C) și mai mari cu 1 °C față de nivelul întregului departament Maine-et-Loire. Mezoclima specifică a acestui sector este evidențiată prin tendința meridională a florei, în cadrul căreia sunt prezenți stejari de stâncă și coconari.

b) Descrierea factorilor umani care contribuie la legătură

Unele caracteristici emblematice ale podgoriei „Coteaux de l’Aubance” au o origine foarte veche, datând de la sfârșitul secolului al XVI-lea. Identitatea podgoriei s-a afirmat la sfârșitul secolului al XIX-lea, imediat după criza filoxerei, care a distrus peste trei sferturi din podgoria Anjou. Cultivatorii de viță-de-vie din vecinătatea regiunii Layon au căutat parcele indemne departe de podgoriile lor și au plantat soiul tradițional Chenin B. Denumirea „Coteaux de l’Aubance” a fost menționată pentru prima dată în 1922, pe o declarație de recoltă, iar în 1925 au fost puse bazele sindicatului viticultorilor „Syndicat des viticulteurs des Coteaux de l’Aubance”. Statutul acestui sindicat precizează că scopul său este de „a face cunoscute în lumea întreagă vinurile renumite ale propriului teritoriu și, totuși, necunoscute în restul lumii”.

Apropierea față de orașul Angers a avut un rol important în dezvoltarea podgoriei, regiunea Aubance devenind sursa de aprovizionare pentru toți comercianții cu amănuntul de băuturi din localitățile învecinate, în special din comunele Mûrs-Erigné și Saint-Mélaine-sur-Aubance.

Deși, în mod tradițional, strugurii erau recoltați la maturitate și vinificați pentru a se produce vinuri seci sau demiseci, au fost adoptate rapid practicile din vecinătatea regiunii Layon, care presupuneau recoltarea strugurilor supracopți, prin selecții succesive, în vederea obținerii unei recolte concentrate, destinate unui vin demidulce.

Prin urmare, denumirea de origine controlată „Coteaux de l’Aubance” a fost recunoscută prin Decretul din 18 februarie 1950 pentru un vin alb obținut din struguri recoltați supracopți, prin selecții succesive. În 2009, podgoria se întindea pe 200 de hectare.

2 Informații privind calitatea și caracteristicile produsului

Aceste vinuri sunt vinuri albe liniștite, care conțin zaharuri fermentabile.

Sunt vinuri armonioase. Prezintă armonie pe plan olfactiv și, adesea, arome de fructe albe și citrice, combinate cu arome florale care se confundă cu arome de fructe supracoapte, precum cele ale fructelor uscate sau confiate. De asemenea, la degustare, se remarcă această armonie între aciditate, structură și conținutul bogat în zaharuri.

Învechirea, care poate fi prelungită pe parcursul mai multor decenii, sporește finețea și complexitatea acestor vinuri.

3 Interacțiuni cauzale

Îmbinarea dintre amplasarea podgoriei, pe parcele care fac obiectul unei delimitări precise ce reflectă practicile și care prezintă soluri puțin adânci și pietroase, un relief colinar cu pante foarte blânde și apropierea Loarei și a râului Aubance, care mențin o umiditate a aerului favorabilă instalării „mucegaiului nobil”, conferă arealului geografic condiții favorabile pentru recoltarea strugurilor atunci când sunt supracopți prin concentrare naturală pe butuc, cu prezența sau în absența „mucegaiului nobil”. Acești factori determină caracteristicile unui produs pentru care oamenii au știut să își adapteze tehnicile. Această preocupare privind calitatea este demonstrată de recoltarea prin selecții manuale succesive a strugurilor supracopți.

9. Alte condiții esențiale (ambalarea, etichetarea, alte cerințe)

Etichetarea: mențiunea tradițională „Sélection de grains nobles”

Cadrul juridic:

Legislația UE

Tipul condiției suplimentare:

Dispoziții suplimentare privind etichetarea

Descrierea condiției:

DOC „Coteaux de l’Aubance” poate fi completată cu mențiunea tradițională „sélection de grains nobles”, în conformitate cu dispozițiile prevăzute în caietul de sarcini. În cazul vinurilor care beneficiază de mențiunea „sélection de grains nobles”, este obligatorie menționarea anului de recoltă.

Etichetarea: indicații facultative

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Toate mențiunile facultative se înscriu, pe etichete, cu caractere ale căror dimensiuni nu depășesc nici în înălțime, nici în lățime dublul dimensiunilor caracterelor cu care este înscrisă denumirea de origine controlată.

Etichetarea: denumirea geografică „Val de Loire”

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Denumirea de origine controlată poate fi completată cu denumirea geografică „Val de Loire”, în conformitate cu normele stabilite în caietul de sarcini privind utilizarea denumirii geografice respective. Dimensiunile caracterelor denumirii geografice „Val de Loire” nu trebuie să depășească nici în înălțime, nici în lățime două treimi din dimensiunile caracterelor cu care este înscrisă denumirea de origine controlată.

Etichetarea: specificarea unei unități geografice mai mici

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Pe etichetele vinurilor cu denumire de origine controlată poate figura numele unei unități geografice mai mici, cu condiția: - să fie vorba despre un loc înscris în cadastru; - să figureze în declarația de recoltă. Numele locului înscris în cadastru trebuie să fie imprimat cu caractere ale căror dimensiuni nu depășesc nici în înălțime, nici în lățime jumătatea dimensiunilor caracterelor cu care este înscrisă denumirea de origine controlată.

Zona situată în imediata vecinătate

Cadrul juridic:

Legislația UE

Tipul condiției suplimentare:

Derogare privind producția în arealul geografic delimitat

Descrierea condiției:

Zona situată în imediata vecinătate, definită prin derogare pentru vinificarea, producția și învechirea vinurilor, este constituită din teritoriul următoarelor comune din departamentul Maine-et-Loire, pe baza Codului Geografic Oficial din 2018:

Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Blaison-Saint-Sulpice (foste teritorii ale comunelor delegate Blaison-Gohier și Saint-Sulpice), Bouchemaine, Brissac Loire Aubance (foste teritorii ale comunelor delegate Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne și Saulgé-l’Hôpital), Chalonnes-sur-Loire, Chaudefonds-sur-Layon, Chemillé-en-Anjou (foste teritorii ale comunelor delegate Chanzeaux și Valanjou), Doué-en-Anjou (fost teritoriu al comunei delegate Brigné), Gennes-Val-de-Loire (foste teritorii ale comunelor delegate Chênehutte-Trêves-Cunault, Gennes, Grézillé, Saint-Georges-des-Sept-Voies și Le Thoureil), Lys-Haut-Layon (foste teritorii ale comunei delegate Tigné), Parnay, Rochefort-sur-Loire, Sainte-Gemmes-sur-Loire, Savennières, Terranjou (foste teritorii ale comunelor delegate Chavagnes, Martigné-Briand și Notre-Dame-d’Allençon), Tuffalun (foste teritorii ale comunelor delegate Ambillou-Château, Louerre și Noyant-la-Plaine), Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay)

Link către caietul de sarcini

https://info.agriculture.gouv.fr/gedei/site/bo-agri/document_administratif-1a1bfb71-a600-4f19-b01a-1149e052fe98

(1) JO L 9, 11.1.2019, p. 2.